Anthias anthias

Anthias anthias er en abborfisk som lever i saltvann.

Ryggfinnen har 10 piggstråler og 15 bløtstråler; den tredje piggstrålen er forlenget. Bukfinnene er mye lengre enn brystfinnene. Halefinnen er dypt kløftet, og den nedre fliken er lengre enn den øvre. Skjellene er store, og sidelinjen er fullstendig. Fargen er rød eller rosa med tre gule linjer på hodet. Vanlig lengde er 12–18 cm og maksimal lengde 27 cm.

Anthias anthias lever ned til 200 m dyp over grus- og steinbunn og i undersjøiske huler. Føden består av krepsdyr og små fisker. Alle individer begynner livet som hunner, men noen skifter kjønn til hanner. Arten er utbredt i Middelhavet og i det østlige Atlanterhavet fra Portugal sørover til Angola inkludert farvannet ved Azorene.

 Kilder 



 Eksterne lenker 
miniatyr|venstre|En liten stim ved Giglio


Kategori:Abborfisker
Kategori:Fisker formelt beskrevet i 1758
Kategori:Dyr formelt beskrevet av Carl von Linné
Kategori:Fisk i Middelhavet